Die wêreld in foto's – 6 Junie 2019 | Maroela Media
Kijivu, 'n gorilla wat behoort tot die subspesie wat gewoonlik in Sentraal-Afrika voorkom, lek 'n ysblok met vrugte om af te koel op 'n warm dag in die dieretuin in die Tsjeggiese stad Praag. (Foto: Petr David Josek, AP)
'n Amerikaanse vlag teen sonop as deel van die 75ste herdenking van D-dag op Omaha-strand in Vierville-sur-Mer, Normandië, Frankryk. Wêreldleiers het Donderdag in Frankryk bymekaargekom om dié gebeurtenis in 1944 te gedenk. (Foto: Maxence Piel, AP)
Roemenië se Simona Halep speel 'n hou teen Amerika se Amanda Anisimova tydens die kwarteindstryd in die Franse Ope op Roland Garros in Parys. (Foto: Michel Euler, AP)
Sonsopkoms oor die Taunus-heuwels naby Frankfurt, Duitsland. (Foto: Michael Probst, AP)
Australië se Steve Smith slaan 'n hou in die Wêreldbeker-krieketwedstryd tussen Australië en Wes-Indië op Trent Bridge in Nottingham. (Foto: Rui Vieira, AP)